**Урок по предмету Человек и мир в 4 классе**

**Учитель:** Чижик Людмила Мечеславовна. Государственное учреждение образования «Гимназия №3 г. Могилёва»

**Тэма : Ефрасіння Полацкая**

**Мэта:** знаёмства з рэлігійнай і асветніцкай дзейнасцю Ефрасінні Полацкай.

**Задачы**: паказаць, у чым заключаецца сутнасць і значэнне асветніцкай і рэлігійнай дзейнасці Ефрасінні Полацкай, раскрыць вялікую гуманістычную ролю яе намаганняў,накіраваных на служэнне свайму народу, сваёй Бацькаўшчыне;

-фарміраваць разуменне роляў жыцця і дзейнасці гістарычнай асобы ў гісторыі;

-садзейнічаць выхаванню маральных якасцей і пачуццём асабістага грамадзянскага абавязку перад сваёй Радзімай.

**Абсталяванне:** карта РБ, атласы, мультымідзійная устаноўка, малюнкі, вучэбны дапаможнік, ілюстрацыі.

**Ход урока:**

**1. Арганізацыйны момант**.(псіх. настрой. Сказаць што-небудзь адзін аднаму прыемнае)

Чытанне верша настаўнікам.

Гісторыя нашай Бацькаўшчыны,

Ты векапомная,

Ты гераічная,

Ты драматычная.

Узбагаціла ты

Усходніх славян-першадрукаром,

Сусвет-выдатным фальклорам, духоўнасцю.

Прыпадзём жа да крыніц вытокаў,

Каб памудрэць,

Каб пасталець,

Каб з гордасцю мовіць:

Гэта мы- беларусы!

Гэта мы- беларусы!

**2.Праверка дамашняга задання.**

1. Анаграмы на дошцы.

Запісаць гістарычныя паняцці і вусна растлумачыць іх значэнне.

ЖРУНЫДА- дружына (асабістае войска князя)

Чагулька- кальчуга (баявое адзенне, маленькія металічныя коліцы злучаныя паміж сабой. Ад 8-10 тыс. калец.)

Чем- меч (Від зброі для рукапашнага бою) Ім можна было і калоць і сячы. Мой меч- твая галава з плеч).

1. Запісаць дату бітвы на Нямізе і вызначыць, у якім стагоддзі яна адбылася.
2. Дапісаць у схемы замест пытальнікаў гарады: Святая Сафія.
3. Расказаць пра Усяслава Чарадзея па наступным плане:
4. Дзе жыў?
5. У якім годзе пачаў княжыць?
6. Колькі год пражыў?
7. Чаму яго празвалі Чарадзеем?
8. Які галоўны вынік дзейнасці У Чарадзея?
9. Як шануецца памяць пра У Чарадзея?
10. Расказ вучня па малюнку пра Сафійскі сабор.

( з якой метай У Чарадзей пабудаваў Сафійскі Сабор?)

**3.Вывучэнне новага матэрыялу**

1. Уступнае слова настаўніка

-Прадоўжым падарожжа ў захапляльны і легендарны свет старажытнай гісторыі Х-ХII стагоддзяў. Успомніце нашу з вамі экскурсію ў горад Полацк і здагадайцеся па апісанню пра каго пойдзе ў нас гаворка.

**Характарыстыка**:

З малых гадоў палюбіла яна кнігі. Вырашыла не замуж ісці. А ў манастыр. Употайкі пастрыглася ў манашкі.

**Мэта ўрока:**

Даведацца пра жыццёвы шлях, асветніцкую і рэлігійную дзейнасць Ефрасінні Полацкай.

**Матыў.**

-Навошта нам трэба ведаць жыццёвы шлях Ефрасінні Полацкай?

**Работа над новай тэмай.**

1. Прагляд фільма пра Ефрасінню Полацкую.

* Звярніце ўвагу на асабістае жыццё, на рэлігійную дзейнасць і асветніцкую, бо не ўсе звесткі ёсць ў падручніку, і некаторыя заданні будуць па фільму. ( прагляд)

Што Вам асабліва запомнілася?

**Фізкультхвілінка.**

**2 Работа ў групах.**

Агульныя парады. (Карыстацца планам, слухаць сваіх сяброў).

**Група: Гісторыкі.**

*Жыццё Е. Полацкай ( абзац 1-3 ст.50-51)*

1.Звон кліча на сход.

2.Прадслава дапамагае параненым воінам.

3.Для чаго пайшла Прадслава ў манастыр?

4.Якое імя яна атрымала?

**Група 2 Археварыусы (абзац 3-5 ст.51-52)**

*Асветніцкая дзейнасць Ефрасінні Полацкай.*

1.Чым займалмся Ефрасіння Полацкая ў манастыры?

2.Чаму яна вучыла дзяцей?

3. Які заклік з’яўляецца актуальным і ў нашы дні?

4. Што пабудавалі па жаданню князёўны- манашкі?

**Група 3 Даследчыкі**

*Крыж Ефрасінні Полацкай абзац 7-8 ст.53 Цікава ведаць 1)*

1.Калі быў зроблены крыж?

2.Хто яго заказаў?

3.Хто выканаў заказ?

4.Што гаварылася ў паданні?

5.Які лёс крыжа?

6.Як выглядаў крыж?

**Група 4 Спадчынцы.** *Спаса-Ефрасіннеўская царква. (Ст.54 2 абзац)*

1. Колькі часу будавалі царкву?
2. На што падобна царва?
3. Апішыце па фотаздымку Спаса-Ефрасіннеўскую царкву ( словы длы выкарыстання: прыгожая, лялечная,белакаменная, купал, нібыта лялечная)

**Праверка работ у групах.**

**4.Замацаванне.**

*Тэст.*

1.Ефрасінні Полацкая нарадзілася ў Полацку.

2.Пакуль не стала манашкай яе звалі Анастасія.

3.Ефрасіння Полацкая нарадзілася ў княжацкай сям’і.

4.Пад кіраўніцтвам Лазара Богшы ў Полацку была пабудавана Спаса-Ефрасіннеўская царква.

5.Мікалай Кузьміч па заказу Ефрасінні зрабіў святы крыж.

6.Вышыня крыжа 51 см.

7.Манастыр- месца пражывання манахаў або манашак.

8.Клопат аб людзях- галоўная справа ў жыцці Ефрасінні Полацкай.

9.Спаса-Ефр. Царква была вельмі вялікай з 5 купаламі.

10.Мошчы святой Ефрасінні знаходзяцца ў Полацку.

*Праверка тэста па абразцу*.

**5.Дам. зад**.ст.50-54пыт.2 па жаданню вуснае паведамленне.

**6.Вынік**

-Над якой тэмай працавалі?

-Якая была мэта нашага ўрока?

-Ці выканалі мы яе?

**7.Рэфлексія**

Ефрасіння ( словы-асацыяцыі)